— За апошнія гады трактарны парк сельгасарганізацый раёна рэгулярна папаўняўся новымі трактарамі. Падрыхтаваць жа новую тэхніку да праходжання тэхагляду значна лягчэй, чым зношаныя агрэгаты. На жаль, на практыцы атрымліваецца наадварот. Сёлета з першага разу з усіх выстаўленых на працэдуру праверкі адпаведнасці тэхнічным патрабаванням трактароў спраўнымі былі толькі 53% іх. І гэта пры тым, што тэхніка павінна адпавядаць мінімуму патрабаванняў: спраўнасці гукавой і светлавой сігналізацыі, рулявога кіравання, работы блакіровачнага ўстройства запуску рухавіка пры ўключанай перадачы. Аднак і гэты мінімум вытрымліваюць далёка не ўсе. У дадатак адзнаку аб праходжанні тэхагляду не атрымалі спраўныя энерганасычаныя трактары, якія па ўмовах эксплуатацыі павінны былі прайсці чарговае тэхнічнае абслугоўванне ў сэрвісных цэнтрах, аднак яны туды не дастаўляліся.